למה סגר סאוריק את אופצית התשלום ב Cydia?
גילה פירצת אבטחה במנגנון הסליקה
ג'יי פרימן, הידוע בכינוי "סאוריק", אשר פיתח את Cydia לפני 10 שנים, פרסם הודעה ברדיט בה הוא מסביר כי הוא תכנן לבצע את המהלך בסוף שנת 2018, אך לאחר שגילה פירצת אבטחה במנגנון הסליקה, העדיף לסגור במהלך סוף השבוע את אופציית התשלום באופן מיידי. כמו כן, הסביר פרימן כי ניהול השירות גבה ממנו מחיר כבד: "השירות הזה מוביל להפסדים כספיים, וזה לא משהו שיש לי מספיק תשוקה כדי שארצה לתחזק אותו: זה היה רכיב קריטי באקוסיסטם בריא… ולתקופה זה עזר לי לממן צוות קטן של אנשים שיעזור לתפעל את האקוסיסטם, אבל זה לווה עם מחיר כבד לשפיות שלי ולהרבה שנאה לא רציונליות כלפיי מאנשים שפשוט לא מבינים איך רווח והפסד עובדים".
סאוריק סגר את אפשרות התשלום ב-Cydia לאחר שגילה פירצת אבטחה במנגנון הסליקה.